A francia válogatottban 2006 óta játszik, rögtön első világversenyén, a 2006-os Európa-bajnokságon bronzérmet szerzett. A 2011-es világbajnokságon ezüstérmes lett. Négy olimpián vett részt, a 2008-as és a 2012-es olimpián 5. helyen végzett csapatával, majd a 2016-os olimpián ezüstérmet szerzett, ahol ő volt csapata legeredményesebb játékosa, a góllövőlista második helyén végzett és beválasztották a torna All-star csapatába. A 2021-re halasztott tokiói olimpián pedig aranyérmet nyert. A 2016-os Európa-bajnokságon bronzérmes lett, a következő világeseményen, a 2017-es világbajnokságon a döntőben Norvégiát legyőzve lett világbajnok.